স্বামী মার্কিন ভাইস প্রেসিডেন্টের সঙ্গে ভারত সফরে অন্ধ্রের ঊষা

ওয়েব ডেস্ক: আমেরিকার (US) প্রাক্তন ভাইস প্রেসিডেন্ট কমলা হ্যারিস ভারতীয় বংশোদ্ভুত ছিলেন। আমেরিকার বর্তমান ভাইস প্রেসিডেন্ট (Vice President) জেডি ভান্সের (JD Vance) স্ত্রী ঊষা ভান্সও ভারতীয় বংশোদ্ভূত। গত নভেম্বরে আমেরিকায় ডোনাল্ড ট্রাম্প (Donald Trump) শপথ নেওয়ার পরে এই প্রথম ভারত সফর করতে পারেন ঊষা ভান্স। সূত্রের খবর, এমাসেই আসতে পারেন তিনি। অন্ধ্রপ্রদেশের ভাদলুরু গ্রামের বাসিন্দা ঊষার বাবা। ১৯৮০ সালে তাঁর বাবা-মা আমেরিকায় যান। তাঁর বাবার নাম চিলুকুরি রাধাকৃষ্ণ, মায়ের নাম লক্ষ্মী। তাঁর বাবা আইটি মাদ্রাসের মেকানিক্যাল ইঞ্জিনিয়ারের ছাত্র। তবে ঊষার জন্ম আমেরিকার সান দিয়েগোতে। তাঁর মা মলিকিউলার বায়োলজিস্ট। ইয়েল ল স্কুলে পড়বার সময় জেডি ভান্সের সঙ্গে ঊষার পরিচয়। ২০১৪ সকালে তাঁরা বিয়ে করেন। তাঁদের তিন সন্তান রয়েছে।

আমেরিকার ভাইস প্রেসিডেন্ট জেডি ভান্স ও সেকেন্ড লেডি ঊষার আমেরিকা-ভারত শুল্ক উত্তেজনার মধ্যেই এই ভ্রমণ। ভারতীয় পণ্যে ডোনাল্ড ট্রাম্পের চাপানো শুল্ক কার্যকর হতে চলেছে ১ এপ্রিল থেকে। তার মধ্যেই ভাইস প্রেসিডেন্ট হিসেবে এটি তাঁর দ্বিতীয় পর্যায়ে আন্তর্জাতিক ভ্রমণ। ফেব্রুয়ারি মাসে তিনি ফ্রান্স ও জার্মানি ভ্রমণ করেছেন। মিউনিখে নিরাপত্তা সম্মেলনে জেডি ভান্স ইউরোপিয়ান ইউনিয়নের দেশগুলিকে একহাত নিয়েছিলেন। আমেরিকার সঙ্গে ইউরোপিয়ান ইউনিয়নের সম্পর্কের দূরত্বের অন্যতম প্রতিফলন ছিল তা। ট্রাম্পের আমেরিকার সঙ্গে দীর্ঘ দিনের সহযোগী ইউরোপের দেশগুলির দূরত্ব বাড়ছে।

আরও পড়ুন: যুদ্ধবিরতিতে রাজি ইউক্রেন, রাশিয়া এবার কী করবে?

আমেরিকার শুল্ক চড়ানোর সিদ্ধান্তে বিরোধীরা নরেন্দ্র মোদি সরকারের পদক্ষেপ জানতে চাপ বাড়িয়েছে। তাতে বাণিজ্য প্রতিমন্ত্রী জিতিন প্রসাদের কথায় উঠে এসেছে ভারত ও আমেরিকা একটি বাণিজ্য চুক্তির উদ্যোগ নিচ্ছে। তাকে আমদানি কর ছাড়ের বিষয়টও রয়েছে। প্যারিসে এআই অ্যাকশন সামিটে সম্প্রতি ভান্স ও প্রধানমন্ত্রীর কথা হয়েছে। সেখানে ভান্স প্রধানমন্ত্রী নরেন্দ্র মোদিকে সহৃদয় ব্যক্তি বলে সম্বোধন করেন। ভান্সের ছেলে মেয়েদেরও প্রধানমন্ত্রী উপহার তুলে দেন।